USIBC India Ideas Summit 2020 :ಅಮೆರಿಕ ಹೂಡಿಕೆದಾರರನ್ನು ಭಾರತಕ್ಕೆ ಆಹ್ವಾನಿಸಿದ ಮೋದಿ ನವದೆಹಲಿ, ಜುಲೈ 22: ಭಾರತ ಅಮೆರಿಕ ಉದ್ಯಮ ಮಂಡಳಿಯ 45ನೇ ಶೃಂಗಸಭೆಯನ್ನುದ್ದೇಶಿಸಿ ಪ್ರಧಾನಿ ನರೇಂದ್ರ ಮೋದಿ ಇಂದು ಮಾತನಾಡಲಿದ್ದಾರೆ. ಈ ಮಂಡಳಿ ಆರಂಭವಾಗಿ 45 ವರ್ಷ ದಾಟಿದ್ದು, ಇಂದಿನ ಶೃಂಗ ಸಭೆಯಲ್ಲಿ ಅಮೆರಿಕ ವಿದೇಶಾಂಗ ಕಾರ್ಯದರ್ಶಿ ಮೈಕ್ ಪಾಂಪಿಯೋ ಸೇರಿ ವಿವಿಧ ಕ್ಷೇತ್ರಗಳ ಗಣ್ಯರು ಭಾಗವಹಿಸಲಿದ್ದಾರೆ. ಕೊವಿಡ್ 19, ಬದಲಾದ ಆರ್ಥಿಕ ಪರಿಸ್ಥಿತಿ, ಹಾಗೂ ಭಾರತ ಚೀನಾ ನಡುವಿನ ಸಂಘರ್ಷದ ಬೆನ್ನಲ್ಲೇ ಈ ಶೃಂಗಸಭೆ ನಡೆಯುತ್ತಿರುವ ಹಿನ್ನೆಲೆಯಲ್ಲಿ ಸಾಕಷ್ಟು ಮಹತ್ವ ಬಂದಿದೆ. ವಾಣಿಜ್ಯ ಸಮರ ಹಾಗೂ ಕೊವಿಡ್ 19ನಿಂದ ಜಾಗತಿಕ ಪೂರೈಕೆ ವ್ಯವಸ್ಥೆ ಸಂಪೂರ್ಣ ಬದಲಾಗಿದೆ ಇದನ್ನು ಅಮೆರಿಕ ಹಾಗೂ ಭಾರತ ಹೇಗೆ ಸಂಬಾಳಿಸಬಹುದು ಎಂಬುದರ ಕುರಿತು ಇಂದು ಚರ್ಚೆಯಾಗುವ ಸಾಧ್ಯತೆ ಇದೆ. ಇದರ ಜೊತೆಗೆ ಎಚ್1ಬಿ ವೀಸಾ ಕುರಿತು ಪ್ರಸ್ತಾಪವಾಗುವ ಸಾಧ್ಯತೆ ಇದೆ ಎಂದು ಹೇಳಲಾಗುತ್ತಿದೆ.ಶೃಂಗಸಭೆ ಹಾಗೂ ಮೋದಿ ಭಾಷಣದ ಕ್ಷಣ ಕ್ಷಣದ ಮಾಹಿತಿ ಒನ್ ಇಂಡಿಯಾ ಕನ್ನಡದಲ್ಲಿ ನಾವು ನೀಡಲಿದ್ದೇವೆ. source: oneindia.com